### Nire lanbiderik gogokoenak[[1]](#footnote-1)

Jarduera honen helburua talde-lana lanbide gehienetan oso garrantzitsua dela ikustea da; izan ere, ogibide horietan pertsona askok egiten dute lan, eta, zeregin osagarriak dituzten aldetik, elkarren beharra dute. Beste zeregin batzuek, berriz, pertsona bat baino gehiago behar dute, bakarrak ezingo bailituzke egin edo denbora asko beharko bailuke.

*Jardueraren garapena:*

* Jardueran parte hartuko duen ikasle bakoitzak gustuko dituen edo pixka bat gutxienez estimatzen dituen hiru lanbide pentsatuko ditu. Parte-hartzaile guztien artean lanbiderik onena zein den aztertu behar dute, bat bera ere errepikatu gabe. Horretarako, ikasle bakoitzak hiru pentsatuko ditu, eta ozen esango du lehenengo hautatu duena; beste ikasle batek aurretik esan badu, bigarrena botako du; horrekin ere gauza bera gertatzen bada, berriz, hirugarrena.
* Zer lanbide aztertu behar duten jakin ondoren, honako galdera hauei erantzun behar diete:
1. Zertan datza lanbide hau? Zenbat itzazu lanbide hau egiten duten pertsonek gauzatzen dituzten zenbait zeregin (lauzpabost).
2. Zeregin horietako gehienak gauzatzeko, lanbide bereko edo lanbide antzeko edo osagarri bateko pertsonen laguntza behar al dute lanbide horretan aritzen direnek? BAI/EZ
3. Lanbide honetan aritzen direnek, taldean lan egiten jakin beharko lukete? BAI/EZ
4. Irakatsi al dizue norbaitek inoiz, eskolan edo institutuan, modu sistematikoan taldean lan egiten? BAI/EZ
* Jarraian, parte-hartzaileak bospasei laguneko taldeetan bilduko dira eta lanbide bakoitzari buruz egin duten analisi txikia besteekin partekatuko dute. Hala, 20. irudian azaltzen den taula bete beharko dute.
* Ondoren, talde bakoitzaren guztizkoak bateratuko dituzte, aztertutako lanbide guztiei buruzko informazio hau lortzeko:
	+ Zenbatek dute talde-lanaren beharra, eta zenbatek ez?
	+ Zenbatentzat da garrantzitsua taldean lan egiten jakitea?
	+ Zenbat ikaslek uste dute eskolan edo institutuan taldean lan egiten modu sistematikoan irakatsi dietela, eta zenbatek uste dute ezetz?
* Hemendik aurrera, beharrezko balorazioak egingo dira, talde-lanaren garrantziaz eta modu horretan lan egiten irakasteko beharraz jabetzeko.

|  |  |  |  |  |
| --- | --- | --- | --- | --- |
| **Lanbidea** | **1. Lanbidearen berezko zereginak** | **2. Zeregin horiek taldean egin behar dira?** | **3. Garrantzitsua al da taldean lan egiten jakitea?** | **4. Taldean lan egiten irakatsi dizuete eskolan edo institutuan?** |
| BAI | EZ | BAI | EZ | BAI | EZ |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| GUZTIRA: |  |  |  |  |  |  |
| 20. irudia |

1. Pere Pujolàs, et alt. *Programa para enseñar a trabajar en equipos cooperativos en la Enseñanza Secundaria Obligatoria.* [*http://www.uvic.cat/fe/recerca/ca/psico/cooperatius-eso.html*](http://www.uvic.cat/fe/recerca/ca/psico/cooperatius-eso.html) [Kontsulta-data: 08-06-23). [↑](#footnote-ref-1)